Philippe Lakos

Philippe Lakos (s. 19. elokuuta 1980 Wien, Itävalta) on itävaltalainen uransa lopettanut jääkiekkopuolustaja. Isokokoinen Lakos on varsin fyysinen pelaaja, sillä hän johtaa EBEL:n kaikkien aikojen runkosarjan jäähypörssiä kerättyään 808 ottelussa 1679 jäähyminuuttia.Elite Prospects All-Time Stats  Lakos johtaa myös Vienna Capitalsin seurakohtaista kaikkien aikojen runkosarjan ottelu- (539) ja jäähypörssiä (1358).Eliteprospects.com – Vienna Capitals  Lakos laukoo oikealta.

Ura
Seuraura
Lakosin kasvattajaseura on WAT Stadlau. Hänen vanhempansa erosivat, kun hän oli 12-vuotias, ja hän muutti äitinsä kanssa Montréaliin. Lakos pelasi Kanadassa viimeisinä juniorivuosinaan 1998–2001 OHL-joukkue Toronto St. Michael's Majorsissa ja sittemmin miesten pelejä ECHL:ssä vuosina 1999–2003. Hän edusti siellä neljän kauden aikana peräti kuutta eri seuraa; Jacksonville Lizard Kingsiä, Toledo Stormia, Florida Everbladesia, Reading Royalsia, Augusta Lynxiä sekä Arkansas RiverBladesia.

Viimeisen ECHL-kautensa 2002–2003 lopulla Lakos palasi kotimaahansa ja siirtyi Vienna Capitalsin riveihin. Seuraava kausi 2003–2004 oli hänelle ensimmäinen kokonainen miesten pääsarjoissa. Lakosin tulokaskausi Erste Bank Eishockey Ligassa toi 45 runkosarjaottelussa tehot 2+2=4 sekä 161 jäähyminuuttia, joilla hän voitti koko liigan jäähypörssin. Kausi 2004–2005 Lakosilla päättyi Itävallan-mestaruuteen.

Kaudella 2005–2006 Lakos teki Erste Bank Eishockey Ligan yhden kauden piste-ennätyksensä tehoilla 2+11=13 ja saavutti sittemmin saman tehopistemäärän myös kaudella 2009–2010. Kaudella 2006–2007 hän teki liigan yhden kauden jäähyennätyksensä 206 minuutillaan, joilla hän sijoittui jäähypörssissä toiseksi. Lakos on edustanut koko tähänastisen EBEL-uransa ajan Vienna Capitalsia, lukuun ottamatta kautta 2008–2009 HC TWK Innsbruckissa, josta hän palasi taas seuraavaksi kaudeksi kotikaupunkiinsa Wieniin.

Lakos voitti kaudella 2012–2013 pudotuspeleissä Capitalsin sisäisen tehotilaston lukemalla +8.

Maajoukkueura
Lakos edusti Itävaltaa MM-kilpailuissa vuosina 2003, 2004, 2005, 2007, 2009 ja 2011. Vuoden 2007 turnauksessa hän voitti joukkueensa sisäisen tehotilaston lukemalla +2. Lakos jakoi vuoden 2011 turnauksen jäähypörssin voiton Latvian Georgijs Pujacsin kanssa 33 minuutillaan ja hänet valittiin Itävallan top-3-pelaajaksi. Lakos pelasi myös I-divisioonan MM-kilpailuissa vuosina 2006 ja 2008, joista kumpikin turnaus päättyi lohkokultaan ja sarjanousuun A-sarjaan. Hän pelasi myös Torinon olympiakisojen 2006 ja Vancouverin olympiakisojen 2010 karsinnoissa. Lakos voitti jälkimmäisessä turnauksessa Itävallan sisäisen tehotilaston lukemalla +5. Hän teki A-maajoukkuedebyyttinsä 13. huhtikuuta 2002 Rosenheimissa Saksaa vastaan.

Lakos pelasi myös alle 20-vuotiaiden C-sarjan MM-kilpailuissa vuosina 1999 ja 2000 sekä alle 18-vuotiaiden C-sarjan EM-kilpailuissa vuosina 1997 ja 1998.

Muuta
Lakosin isoveli André on myös Itävallan maajoukkuepuolustaja. Hän pelaa EBEL:ää Orli Znojmossa.

Tilastot
 1996–1997                          U18-EM C  4  0  1  1  8 1997–1998                          U18-EM C  4  2  2  4  29 1998–1999  Toronto St. Michael's Majors  OHL  38  1  0  1  41  –  –  –  –  –  JMM C  4  0  0  0  51 1999–2000  Toronto St. Michael's Majors  OHL  56  1  7  8  107  –  –  –  –  –  JMM C  4  1  3  4  41   Jacksonville Lizard Kings  ECHL  5  0  0  0  2  –  –  –  –  – 2000–2001  Toronto St. Michael's Majors  OHL  4  0  1  1  11  –  –  –  –  –   Toledo Storm  ECHL  66  3  3  6  193  7  0  1  1  4 2001–2002  Florida Everblades  ECHL  4  0  0  0  6  –  –  –  –  –   Reading Royals  ECHL  48  0  4  4  95  –  –  –  –  – 2002–2003  Augusta Lynx  ECHL  20  0  2  2  44  –  –  –  –  –   Arkansas RiverBlades  ECHL  22  0  3  3  22  –  –  –  –  –   Vienna Capitals  ÖEL  2  0  1  1  6  –  –  –  –  –  MM  6  0  0  0  6 2003–2004  Vienna Capitals  EBEL  45  2  2  4  161  –  –  –  –  –  MM  6  0  0  0  4 2004–2005  Vienna Capitals  EBEL  43  5  5  10  85  8  0  2  2  24  OQ  3  0  0  0  2                           MM  6  1  1  2  16 2005–2006  Vienna Capitals  EBEL  45  2  11  13  127  5  1  0  1  14  MMd1  5  1  1  2  4 2006–2007  Vienna Capitals  EBEL  55  2  6  8  206  3  0  0  0  18  MM  6  0  0  0  12 2007–2008  Vienna Capitals  EBEL  46  3  9  12  109  7  0  1  1  8  MMd1  5  0  2  2  10 2008–2009  HC Innsbruck  EBEL  53  4  3  7  90  6  0  0  0  20  OQ  3  1  1  2  2                           MM  6  0  0  0  6 2009–2010  Vienna Capitals  EBEL  43  3  10  13  172  12  0  2  2  10 2010–2011  Vienna Capitals  EBEL  47  1  8  9  143  11  0  3  3  12  MM  6  0  0  0  33 2011–2012  Vienna Capitals  EBEL  47  2  5  7  100  7  1  2  3  20 2012–2013  Vienna Capitals  EBEL  37  1  7  8  61  8  0  0  0  13 2013–2014  Vienna Capitals  EBEL  33  0  4  4  54  5  0  1  1  8 2014–2015  Vienna Capitals  EBEL  47  2  7  9  62  14  0  1  1  18 2015–2016  Vienna Capitals  EBEL  51  1  9  10  78  –  –  –  –  – 2016–2017  Vienna Capitals  EBEL  50  1  6  7  58  12  0  3  3  6 2017–2018  Vienna Capitals  EBEL  43  1  5  6  48  11  0  0  0  14 2018–2019  Vienna Capitals  EBEL  34  0  7  7  41  16  0  0  0  14   Vienna Capitals Silver  Erste Liga  12  2  1  3  32  –  –  –  –  – 2019–2020  Vienna Capitals  EBEL  4  0  0  0  14  3  0  0  0  2   Vienna Capitals Silver  AlpsHL  16  0  3  3  68  –  –  –  –  – 2020–2021  Vienna Capitals  ICEHL  40  2  3  5  35  10  1  3  4  6 2021–2022  Vienna Capitals  ICEHL  45  1  4  5  35  9  0  0  0  4 19 kautta  yhteensä  ÖEL/EBEL/ICEHL  808  33  111  144  1679  147  3  18  21  211

Lähteet

Viitteet

Luokka:Itävaltalaiset jääkiekkoilijat
Luokka:Vuonna 1980 syntyneet
Luokka:Elävät henkilöt